Η **Σάρα Κόνορ** (γεννημένη Σάρα Μαριάνα Κορίνα Λέβε στις 13 Ιουνίου 1980) είναι Γερμανίδα τραγουδίστρια, τραγουδοποιός και τηλεοπτική παρουσία. Μεγάλωσε στο Ντέλμενχορστ, όπου στην ηλικία των 6 ετών έγινε μέλος της εκκλησιαστικής χορωδίας. Η Κόνορ έγινε περισσότερο γνωστή μετά την υπογραφή συμβολαίου με τη δισκογραφική εταιρεία X-Cell Records το 2000 και κυκλοφόρησε τον πρώτο δίσκο της με τίτλο *Green Eyed Soul* (2001, Πρασινομάτα Ψυχή) το επόμενο έτος. Ακολούθησε μια σειρά από επιτυχημένους δίσκους, μεταξύ των οποίων είναι το *Unbelievable* (2002, Απίστευτο), *Key to My Soul* (2003, Κλειδί στην Ψυχή μου), *Naughty but Nice* (2005, Άτακτα αλλά καλά), *Christmas in My Heart* (2005, Χριστούγεννα στην Καρδιά μου), *Soulicious* (2007, Έμψυχα), *Sexy as Hell* (2008, Σέξι σαν την Κόλαση) και *Real Love* (2010, Αληθινή Αγάπη). Αρκετά τραγούδια από αυτά τα άλμπουμ έγιναν κορυφαίες επιτυχίες στους πίνακες κατατάξεων των ποπ σινγκλς, όπως οι Νο.1 επιτυχίες "*From Sarah with Love*" (Από τη Σάρα με Αγάπη), "*Music is the Key*" (Η Μουσική είναι το Κλειδί), "*Just One Last Dance*" (Μόνο ένας Τελευταίος Χορός), "*Living to Love You*" (Ζώντας για την Αγάπη Σου) και "*From Zero to Hero*" (Από Μηδενικό σε Ήρωας). Το 2015 η πρώτη δουλειά της Κόνορ στη Γερμανική γλώσσα με τίτλο *Muttersprache (Μούτερσπρατς,* Μητρική Γλώσσα*)* έγινε η δεύτερη κορυφαία επιτυχία της στους πίνακες κατατάξεων μετά από μια δεκαετία.

Η δημοτικότητά της αυξήθηκε περισσότερο με τη συμμετοχή τις στις τηλεοπτικές σειρές του Γερμανικού καναλιού ProSieben (Προ7), *Sarah & Marc in Love* (2005, Η Σάρα και Ο Μαρκ Ερωτευμένοι) και *Sarah & Marc Crazy in Love* (2008, Η Σάρα και ο Μαρκ Τρελά ερωτευμένοι), στο πλευρό του τότε συζύγου της Μαρκ Τερένζι, που εξιστορούσαν τον γάμο και τις καριέρες τους. Το 2010 επέστρεψε στην τηλεόραση για να γίνει κριτής στον πρώτο κύκλο του Γερμανικού X-Factor και έμεινε για δύο ακόμα κύκλους. Το 2014 συμμετείχε στο καστ του πρώτου κύκλου του *Sing meinen Song - Das Tauschkonzert (*Τραγούδα το τραγούδι μου - Η ανταλλαγή*),* της Γερμανικής εκδοχής της σειράς *The Best Singers* (Οι Καλύτεροι Τραγουδιστές), της οποίας το συνοδευτικό άλμπουμ των τραγουδιών έφτασε στις κορυφαίες θέσεις των Αυστριακών και Γερμανικών Κατατάξεων. Το επόμενο έτος, εργάστηκε ως συμπαρουσιάστρια στο ριμέικ του διαγωνισμού ταλέντων *Popstars 2015* του Γερμανικού καναλιού RTL2.

Η Κόνορ έχει πουλήσει 7 εκατομ. δίσκους παγκόσμια και είναι αναγνωρισμένη ως μία από τις πιο επιτυχημένες Γερμανίδες τραγουδίστριες που εμφανίστηκαν τη δεκαετία του 2000. Σύμφωνα με την GfK Entertainment, είναι η πρώτη ερμηνεύτρια που έχει σημειώσει ποτέ 4 συνεχόμενες επιτυχίες στους Γερμανικούς Πίνακες Κατατάξεων των Σίνγκλς. Το 2017 το Deutsche Welle της έδωσε την 3η θέση στις Τοπ10 των Γερμανών σόλο ερμηνευτών που κατάφεραν διεθνή επιτυχία. Από 13 υποψηφιότητες, η Κόνορ έχει κερδίσει δύο Βραβεία Echo, 4 βραβεία Κόμετ, ένα βραβείο Τοπ των Ποπς, μία Χρυσή Κάμερα και ένα World Music Awards. Χωρισμένη από τον σύζυγό της Τερένζι, πατέρα των πρώτων δύο παιδιών της, η Κόνορ έχει σχέση με τον μάνατζέρ της Φλόριαν Φίσερ από το 2010. Το ζευγάρι απέκτησε άλλα δύο παιδιά.

Παιδική ηλικία
--------------

Η Κόνορ είναι το μεγαλύτερο από τα 6 παιδιά του Μίκαελ Λέβε, συγγραφέα που εργαζόταν στο χώρο της διαφήμισης, και της συζύγου του Σοράγια Λέβε-Τάκε (το γένος Γκρέι), ένα πρώην μοντέλο επιδείξεων μόδας και νοικοκυρά με Σκοτσέζικη, Ιρλανδική και Γερμανική καταγωγή, στο Αμβούργο. Έχει τέσσερις αδελφές: την Άννα-Μαρία Λάγκερμπλομ, σύζυγο του Γερμανού ράπερ Μπουσίντο, τις Μαρίζα, Σοφία-Λουίζα και Βαλεντίνα, και έναν αδελφό, τον Ρόμπιν. Οι ετεροθαλείς από τη μητέρα της αδελφοί της, Μικ και Λεξ, γεννήθηκαν το 2008. Η Κόνορ μεγάλωσε ακούγοντας μουσική σόουλ, κύρια επηρεασμένη από τον παππού της (από τη μεριά του πατέρα της), έναν πρώην πιανίστα μουσικής τζαζ και R&B από τη Νέα Ορλεάνη. Στην ηλικία των 6 ετών μπήκε σε μια εκκλησιαστική χορωδία και απέκτησε εμπειρία στη μουσική γκόσπελ. Το 1989 η οικογένεια μετακόμισε από το Αμβούργο στο Ντέλμενχορστ όπου η Κόνορ σπούδασε στο Γυμνάσιο Μαξ Πλανκ. Επίσης, εγγράφηκε στην τοπική σχολή ερμηνευτικών τεχνών, όπου παρακολούθησε μαθήματα χορού, τραγουδιού και ηθοποιίας, τα δίδακτρα των οποίων πλήρωνε δουλεύοντας ως σερβιτόρα και μοντέλο. Όταν παράτησε το σχολείο, ολοκλήρωσε μία μαθητεία στο τηλεοπτικό κανάλι RTL.

Το 1997 η Κονορ μαζί με την αδελφή της Άννα-Μαριά επιλέχτηκαν να τραγουδήσουν με τη συνοδευτική χορωδία στις παραστάσεις των "*Earth Song*" και "*Heal the World*" του Μάικλ Τζάκσον στην Παγκόσμια Περιοδεία HIStory στη Βρέμη Γερμανίας. Ενθουσιασμένη από την προσωπική συνάντηση με τον Τζάκσον στο τέλος της παράστασης, άρχισε να ηχογραφεί κασέτες επίδειξης με το ψευδώνυμο Σάρα Γκρέι, που περιλάμβαναν και διασκευές των τραγουδιών «Άγια Νύχτα» και «Αυτά τα Χριστούγεννα» καθώς και της επιτυχίας του τοπικού ραδιοφώνου "*Ula la Ula*" (Ούλα λα ούλα). Το 1998 ο φίλος της, Μάρτιν Σολζ, μέλος του συγκροτήματος Touché, μεσολάβησε ώστε η Κόνορ να υπογράψει συμφωνία διαχείρισης με τον μάνατζερ του συγκροτήματος. Στη συνέχεια, συμμετείχε στο άνοιγμα της συναυλίας τους στη Βρέμη τον Ιούλιο του 1998. Δυσαρεστημένη από τον μάνατζερ, ωστόσο, η Κόνορ έκλεισε νέα συμφωνία με τον Κάρλο Βίστα και άρχισε να δουλεύει στο σίνγκλ "*This Christmas*" (Αυτά τα Χριστούγεννα) με παραγωγούς τους Όλιβερ Χιντζ και Τόμας Νορε. Τέθηκε σε κυκλοφορία από τη δισκογραφική Villa Records το 1999. Την ίδια χρονιά έκανε τα φωνητικά για τον Γερμανό παραγωγό Μαρκ βαν Λίντεν στο τρανς ρεμίξ του "Last Unicorn" (1982, Ο Τελευταίος Μονόκερος), που έφτασε το Νο.86 στους Γερμανικούς Πίνακες Κατάταξης των Σινγκλς. Το 2000, ο μουσικός μάνατζερ Τζορτζ Γκλουεκ τελικά μεσολάβησε ώστε η Σάρα Κόνορ να υπογράψει συμβόλαιο με τη θυγατρική εταιρία της Sony, Δισκογραφική Χ-Cell.

Σταδιοδρομία
------------

### 2001–2003: Πρώτη επιτυχία με το *From Sarah With Love*

Η Κόνορ κινήθηκε μεταξύ Βερολίνου, Αμβούργου και Αννόβερου δουλεύοντας στον R&B και χιπ χοπ πρώτο δίσκο της, με τους Γερμανούς μουσικούς παραγωγούς Μπούλεντ Άρης, Ρομπ Τάιγκερ και Κέι Ντέναρ, καθώς και διεθνείς συνεργάτες όπως ο Έντι Μαρτίν και ο ράπερ TQ. Η κυκλοφορία του ακολουθήθηκε από τα επιτυχημένα σινγκλς "*Let's Get Back to Bed – Boy!" (*Πάμε Πίσω στο Κρεβάτι - Αγόρι!) και "*French Kissing*" (Γαλλικό Φιλί) που έφτασαν στα 5 και 20 κορυφαία αντίστοιχα, καθώς και η πρώτη μεγάλη επιτυχία της, η μπαλάντα "*From Sarah with Love*" (Από τη Σάρα με Αγάπη), που έφτασε την πρώτη θέση σε Γερμανία, Πολωνία, Πορτογαλία και Ελβετία και έκανε την Κόνορ διάσημη σε όλην την Ευρώπη. Τελικά το Νοέμβριο 2001 κυκλοφόρησε το "*Green Eyed Soul"* που είχε μικτή αποδοχή από τους κριτικούς, οι οποίοι το θεώρησαν ως «*λίγο από όλα μείγμα ετερογενών πραγμάτων αλλά εντούτοις ήταν καλή κίνηση καριέρας»*. Ο δίσκος άρχισε από την 2η θέση των Γερμανικών Κατατάξεων Άλμπουμ και έφτασε στους τοπ 5 σε Αυστρία, Φινλανδία και Ελβετία, έγινε χρυσός σε Αυστρία, Τσεχία, Πολωνία, Πορτογαλία και Ελβετία, και πλατινένιος στη Φινλανδία και τη Γερμανία. Στη συνέχεια η Κόνορ τιμήθηκε με το βραβείο Goldene Europa και κέρδισε το Βραβείο Echo Καλύτερης Εθνικής Τραγουδίστριας Ροκ/Ποπ, από 3 υποψηφιότητες.

*Η Κόνορ το 2002 στο[./ Verstehen Sie Spaß?] (Καταλαβαίνεις τη Διασκέδαση;)*
Το επόμενο έτος η Κόνορ ξεκίνησε την Περιοδεία Green Eyed Soul 2002 και άρχισε να εργάζεται στο δεύτερο στούντιο άλμπουμ της *Unbelievable (*Απίστευτο*).* Για τη συνέχεια του *Green Eyed Soul* επανασυνδέθηκε και δούλεψε το μεγαλύτερο μέρος του δίσκου με τους Άρης, Ντέναρ και Τάιγκερ, ενώ συμμετείχαν επίσης οι Αμερικάνοι μουσικοί Γουάικλεφ Ζαν, Τζέρι Ντουπλέσις και Νταϊάν Ουόρεν. Ο Ζαν έγραψε τους στίχους, έκανε την παραγωγή και ράπαρε στο πρώτο σινγκλ του δίσκου, "*One Nite Stand (of Wolves and Sheep)*", που έφτασε στις τοπ 5 θέσεις. Ο *Unbelievable* έγινε χρυσός δίσκος στη Γερμανία μέσα σε 48 ώρες και έδωσε άλλα 3 σινγκλς, τα "*Skin on Skin*" (Δέρμα σε Δέρμα), "*He's Unbelievable*" (Είναι απίστευτος) και "*Bounce*".
Τον Οκτώβριο 2003 η Κόνορ κυκλοφόρησε ένα ζωντανό DVD με τον τίτλο *Η Σάρα Κόνορ Λάιβ – Μία Αλησμόνητη Νύχτα: Η Ποπ Συναντά την Κλασική,* από κινηματογράφηση της παράστασης στο Άλτεν Κάσελχαους στο Ντίσελντορφ την 24η Ιανουαρίου, που περιλάμβανε εμφανίσεις της με συνοδεία κλασικής ορχήστρας. Το Νοέμβριο 2003, παρά την προχωρημένη εγκυμοσύνη στο πρώτο της παιδί, η Κόνορ κυκλοφόρησε τον τρίτο δίσκο με τίτλο *Key to My Soul (*Κλειδί στην Ψυχή Μου*).* Το πρώτο σινγκλ του δίσκου, "*Music Is the Key*" (Η Μουσική Είναι το Κλειδί), με την α καπέλα συμμετοχή του Νεοϋορκέζικου συγκροτήματος Naturally 7, έγινε η δεύτερη Νο.1 επιτυχία της στη Γερμανία. Το "*Just One Last Dance*" (Μόνο Ένας Τελευταίος Χορός), το δεύτερο και τελευταίο σινγκλ του άλμπουμ ήταν επανέκδοση της αρχικής εκδοχής του με προσθήκη νέων φωνητικών από το συγκρότημα Natural του Μαρκ Τερένζι. Το ντουέτο και πάλι έφτασε στο Νο.1 Αυστρίας, Γερμανίας και Ελβετίας και στο τοπ 20 παγκόσμια.

Από τον δίσκο με τίτλο *Σάρα Κόνορ* το πρώτο σινγκλ ήταν το "Bounce" (Σάλτος). Κυκλοφόρησε σε πολλές χώρες, με συμπεριλαμβανόμενες την Ιαπωνία, την Αυστραλία, τη Νέα Ζηλανδία, τον Καναδά και τις ΗΠΑ. Στη Γερμανία το σινγκλ έφτασε στο Νο. 14 των κατατάξεων. Στην Αγγλία και την Ιρλανδία κορυφώθηκε στη θέση 14 και έγινε χρυσό στην Αυστραλία. Στην Αμερική, το τραγούδι τα κατάφερε μόνο μέχρι το Νο.54 στο Μπίλμπορντ 100. Το άλμπουμ έφτασε στο Νο.106 και απογειώθηκε στις ΗΠΑ με πωλήσεις ~100.000 αντίτυπων.

### Διεθνής επιτυχία

Μετά από μια μακρά παύση που είδε τη γέννηση του γιου της Τάιλερ, η Κόνορ επέστρεψε στη μουσική σκηνή το φθινόπωρο του 2004 με την κυκλοφορία του σίνγκλ "*Living to Love You*" (Ζώντας για την Αγάπη Σου). Η μπαλάντα έφτασε την πρώτη θέση στη Γερμανία και την Ελβετία, αποτελώντας την τρίτη συνεχόμενη κορυφαία επιτυχία της στους πίνακες κατατάξεων, και προηγήθηκε του 4ου δίσκου της *Naughty But Nice* (2005, Άτακτα Αλλά Καλά). Η Κόνορ επανασυνδέθηκε με τους επί πολύ καιρό συνεργάτες της Μπούγια, Κέι Ντέναρ και Ρομπ Τάιγκερ για την παραγωγή του δίσκου, του οποίου η κυκλοφορία συνέπεσε με την εκπομπή της τηλεοπτικής της σειράς *Η Σάρα & ο Μαρκ Ερωτευμένοι* του καναλιού Pro7. Η κορυφαία επιτυχία της στα τσαρτ, *Naughty But Nice,* άρχισε στην κορυφή των Γερμανικών Κατατάξεων Δίσκων και έφτασε στο τοπ 3 της Αυστρίας και της Ελβετίας, με 100.000 πωλήσεις μέσα στις δύο πρώτες μέρες της κυκλοφορίας του. Η αντίδραση των κριτικών για το άλμπουμ ήταν γενικά μικτή, με το AllMusic να τον βαθμολογεί με τρία στα πέντε αστέρια, και το laut.de να το χαρακτηρίζει ως «*μουσική δευτέρας κατηγορίας για την ντίσκο της γειτονιάς*». Το επόμενο σινγκλ "*From Zero to Hero*" (Από Μηδενικό σε Ήρωας) επιλέχθηκε να χρησιμοποιηθεί ως θεματικό τραγούδι στην ταινία κινουμένων σχεδίων *Robots* (2005), ήταν το 5ο κορυφαίο σινγκλ της στη Γερμανία και το 4ο συνεχόμενο Νο.1 σινγκλ.

Η Κόνορ σε ζωντανή εμφάνιση το 2008
Το φθινόπωρο του 2005 η Κόνορ ξεκίνησε την περιοδεία για το Naughty but Nice. Συγκεντρώνοντας 23 εμφανίσεις σε Αυστρία, Γερμανία και Ελβετία, η περιοδεία ολοκληρώθηκε σε έναν μήνα. Τον Δεκέμβριο 2005 κυκλοφόρησε το εορταστικό άλμπουμ με τίτλο *Christmas in My Heart (*Χριστούγεννα στην Καρδιά Μου). Περιέχοντας ένα μείγμα από παραδοσιακά αλλά σύγχρονα Αγγλικά τυπικά κομμάτια και αποδόσεις Γερμανικών τραγουδιών στην Αγγλική γλώσσα, τόσο ο δίσκος όσο και το ομότιτλο σινγκλ έφτασαν στο Νο.4 των κατατάξεων. Τελικά έγινε πλατινένιος από το IFPI και επανακυκλοφόρησε το ακόλουθο έτος, συμπεριλαμβάνοντας το προηγουμένως ανέκδοτο σινγκλ "*The Best Side of Life*," (Η Καλύτερη Πλευρά της Ζωής), άλλη μία επιτυχία στο τοπ 4.

Επιστρέφοντας από άλλη μία παύση μετά τη γέννηση της κόρης της το καλοκαίρι του 2006, η Κόνορ κυκλοφόρησε τον 6ο δίσκο της *Soulicious (*Έμψυχα) τον Μάρτιο 2007. Περιλαμβάνοντας κυρίως διασκευές τραγουδιών της Motown από τις δεκαετίες του 1960 και 70, αλλά και δύο νέα τραγούδια, ολόκληρο το άλμπουμ ηχογραφήθηκε στο πρώην κτίριο του Berliner Rundfunk, με την Κόνορ να έχει τη συνοδεία μιας συμφωνικής ορχήστρας 48 μουσικών. Με την κυκλοφορία του, ο δίσκος έφτασε στο τοπ 10 σε Αυστρία, Γερμανία και Ελβετία, όπου έγινε χρυσός. Για άλλη μια φορά, οι κριτικοί είχαν μικτή αντίδραση στο *Soulicious,* με το *CDStarts.de* να το χαρακτηρίζει ως «*μία στείρα προσαρμογή της σόουλ για τη σκηνή του The Dome*». Το πρώτο σινγκλ "*The Impossible Dream (The Quest)*" (Το Άπιαστο Όνειρο - Η Αναζήτηση), το οποίο προβλήθηκε σε μια εκστρατεία δημοσιότητας για τον αγώνα επανόδου του Γερμανού πυγμάχου Χένρι Μάσκε, και το "*Sexual Healing*", ένα ντουέτο με τον Αμερικάνο τραγουδιστή Ne-Yo, έφτασαν στα τοπ 10 και τοπ 20 των κατατάξεων αντίστοιχα.

Προσανατολιζόμενη προς μία νέα μουσική κατεύθυνση, η Κόνορ εντατικοποίησε τη δουλειά για τον επόμενο δίσκο με παραγωγούς όπως οι Remee, Τόμας Τροέλσεν και J. R. Rotem. Τον Μάιο 2008 ανακοινώθηκε ότι η Κόνορ και η οικογένειά της για άλλη μια φορά θα συμμετείχαν σε μια οκταμερή τηλεοπτική σειρά με τίτλο *Η Σάρα και ο Μαρκ: Ακόμα Τρελά Ερωτευμένοι* στο Pro7. Η εκπομπή βγήκε στον αέρα την 3η Ιουλίου 2008, και ακολούθησαν η ηχογράφηση και οι ενέργειες προώθησης του νέου δίσκου, με τίτλο *Sexy as Hell (*Σέξι σαν την Κόλαση). Το πρώτο τους σινγκλ, "*Under My Skin*" (Κάτω Απ'το Δέρμα Μου), με λυρικά της ιδίας και του Τροέλσεν κυκλοφόρησε την 1η Αυγούστου 2008 στη Γερμανόφωνη Ευρώπη, και ακολούθησε η κυκλοφορία του δίσκου την 22η Αυγούστου 2008.

### 2009–σήμερα: *X-Factor*, *Real Love* και *Muttersprache*

Η Σάρα Κόνορ στην Περιοδεία του Μούτερσπρατς (Μητρική Γλώσσα) τον Μάρτιο 2016. 
Το 2009 η Κόνορ συμμετείχε σε μία επανέκδοση του *Takin' Back My Love (*Παίρνω Πίσω την Αγάπη Μου) του Ενρίκε Ιγκλέσιας, αντικαθιστώντας την Αμερικανίδα τραγουδίστρια Ciara στα φωνητικά του ντουέτου. Κυκλοφόρησε ως το δεύτερο σινγκλ από τον δίσκο του Ιγκλέσιας *Greatest Hits (*2008, Οι Μεγαλύτερες Επιτυχίες) στη Γερμανόφωνη Ευρώπη, την Πολωνία και την Τσεχία, και έφτασε στο τοπ 10 των Γερμανικών Κατατάξεων στα Σινγκλς. Τον Απρίλιο 2010 ανακοινώθηκε ότι η Κόνορ θα εμφανιζόταν μαζί με τον επί πολύ καιρό μέντορα της Τζορτζ Γκλούεκ και τον μουσικό Τιλ Μπρένερ ως κριτής στον πρώτο κύκλο της σειράς *X Faxtor,* του Γερμανικού καναλιού Vox. Η Κόνορ είχε αναλάβει την κατηγορία 16-24 (που περιλάμβανε διαγωνιζόμενους σόλο ηλικίας από 16 ως 24) αλλά απέτυχε να φτάσει στην τελική παράσταση επειδή ο διαγωνιζόμενός της, Μάτι Γκάβριελ, αποκλείστηκε την 7η εβδομάδα του και έτσι στέφθηκε νικήτρια του *X Factor* η Εντίτα Αμπντιέσκι. Εν μέσω των εμφανίσεών της στο *X Factor,* η Κόνορ κυκλοφόρησε τον 8ο δίσκο της με τίτλο *Real Love (*Αληθινή Αγάπη) την 22 Οκτωβτίου 2010. Κέρδισε ένθερμη αποδοχή από τους κριτικούς και έκανε ντεμπούτο στην 8η θέση του Γερμανικού Πίνακα Κατατάξεων Δίσκων. Συνολικά, από το *Real Love* κυκλοφόρησαν δύο σινγκλ, το "*Cold as Ice*" (Ψυχρό σαν Πάγος), που έφτασε στο τοπ 20 των Γερμανικών Κατατάξεων στα Σινγκλς, και το ομότιτλο τραγούδι, που δεν έφτασε την επιτυχία των προηγούμενων κομματιών. Η Κόνορ συμμετείχε στους κύκλους 2 και 3 του *X Factor* τα έτη 2011 και 2012 και ανέλαβε τις κατηγορίες συγκροτήματα και άνω των 25 αντίστοιχα. Και πάλι, οι διαγωνιζόμενοί της Νίκα & Τζόε και Björn Paulsen πήραν την τρίτη θέση, χάνοντας από τους David Pfeffer και Mrs. Greenbird.

Κατόπιν μιας παύσης το 2014 η Κόνορ εμφανίστηκε στην τηλεοπτική σειρά ριάλιτι *Sing meinen Song - Das Tauschkonzert (*Τραγούδα το Τραγούδι μου - Η Ανταλλαγή), τη Γερμανική εκδοχή της σειράς *The Best Singers (*Οι Καλύτεροι Τραγουδιστές). Το 2015 η Κόνορ κυκλοφόρησε τον 9ο δίσκο με τίτλο *Muttersprache (*Μούτερσπρατς, Μητρική Γλώσσα), τον πρώτο δίσκο που ηχογραφήθηκε ολόκληρος στα Γερμανικά. Παρακινημένη να γράψει περισσότερα τραγούδια στη μητρική της γλώσσα, κατόπιν των παραστάσεών της στο *Sing meinen Song,* η Κόνορ δούλεψε με ένα μικρότερο εύρος από παραγωγούς στον δίσκο, με συμπεριλαμβανόμενους τους Ντάνιελ Φάουστ, Πίτερ Πλέιτ και Ulf Leo Sommer. Με την κυκλοφορία του το *Μούτερσπρατς* έκανε το ντεμπούτο του στην κορυφή των Γερμανικών Κατατάξεων Δίσκων, αποτελώντας τον δεύτερο Νο.1 δίσκο της μετά την επιτυχία του *Naughty but Nice* το 2005. Με περισσότερες από 100.000 πωλήσεις αντίτυπων στη Γερμανία την πρώτη εβδομάδα, το *Μούτερσπατς* έγινε χρυσό από την BVMI μέρες μόνο μετά την κυκλοφορία του. Έκτοτε έχει πιστοποιηθεί πλατινένιος. Ο δίσκος έκανε επίσης ντεμπούτο στο Νο.1 των Ελβετικών Κατατάξεων Δίσκων, αποτελώντας τον πρώτο δίσκο της που τα κατάφερε. Το *Wie schön du bist* (Πόσο Όμορφη Είσαι) έγινε το πιο επιτυχημένο σινγκλ της Κόνορ στους πίνακες κατατάξεων μιας δεκαετίας,φτάνοντας το Νο.2 στις Γερμανικές Κατατάξεις των Σιγκλς, και με πωλήσεις πάνω από 260.000 αντίτυπων.

Προσωπική ζωή
-------------

Η Κόνορ γνώρισε τον Μαρκ Τερένζι, τον τραγουδιστή του συγκροτήματος Natural, στο φεστιβάλ Μπράβο Ευτυχισμένες Γιορτές στο Ρουστ Γερμανίας τον Ιούλιο 2002. Το ζευγάρι άρχισε να βγαίνει και τον Ιούνιο 2003 ανακοινώθηκε ότι ήταν αρραβωνιασμένοι και περίμεναν το πρώτο τους παιδί, τον Τάιλερ Μαρκ Τερένζι, που γεννήθηκε την 2η Φεβρουαρίου 2004 στο Ορλάντο Φλόριντας. Την 29η Φεβρουαρίου 2004 το ζευγάρι προσκάλεσε φίλους του σε ένα δείπνο ώστε να εορτάσουν τη γέννηση του γιου τους, αλλά αντί αυτού ανακοίνωσαν ότι στην πραγματικότητα είχαν χωρίσει. Το ζευγάρι ανανέωσε τα δεσμά του με μία γαμήλια τελετή την 18η Αυγούστου 2005 στην Αλταφούλα Ταρραγόνας, κοντά στη Βαρκελώνη Ισπανίας. Ο γάμος αυτός ήταν το θέμα της τηλεοπτικής εκπομπής ριάλιτι με τίτλο *Η Σάρα και ο Μαρκ Ερωτευμένοι*. Την 23η Ιουνίου 2006 η Κόνορ γέννησε το δεύτερο παιδί τους, ένα κορίτσι που ονόμασαν Σάμερ Αντονία Σοράγια. Τον Νοέμβριο 2008 η Κόνορ ανακοίνωσε τον χωρισμό της από τον Τερένζι.

Τον Απρίλιο 2010 η Κόνορ ανακοίνωσε ότι έχει σχέση με τον μάνατζέρ της, Φλόριαν Φίσερ, τον τραγουδιστή του ποπ συγκροτήματος της δεκαετίας 1990, The Boyz. Τον Φεβρουάριο 2011 οι δύο επιβεβαίωσαν ότι περίμεναν παιδί. Η κόρη τους Δελφίνα Μαλου γεννήθηκε τον Σεπτέμβριο 2011. Τον Ιανουάριο 2017 γεννήθηκε ο γιος τους Τζαξ Λεβαιν.

Δισκογραφία
-----------

### Στούντιο Άλμπουμ

* *Green Eyed Soul* (2001)
* *Unbelievable* (2002)
* *Key to My Soul* (2003)
* *Naughty but Nice* (2005)
* *Christmas in My Heart* (2005)
* *Soulicious* (2007)
* *Sexy as Hell* (2008)
* *Real Love* (2010)
* *Muttersprache* (2015)

Περιοδείες
----------

* Περιοδεία Green Eyed Soul (2002)
* Sarah Connor Ζωντανά (2003–2004)
* Περιοδεία Naughty but Nice (2005)
* Περιοδεία Sexy as Hell (2009)
* Sarah Connor Περιοδεία στην Κίνα (Πεκίνο/Κουανγκτσόου) (2010–2012)
* Christmas in My Heart Ζωντανά (2012–2013)
* Muttersprache Ζωντανά (2015–2017)

Τηλεόραση
---------

| Τηλεοπτικές εμφανίσεις |
| --- |
| Έτος | Τίτλος | Ρόλος | Σημειώσεις |
| 2005 | Η Σάρα & ο Μαρκ Ερωτευμένοι | Η ίδια | Τηλεοπτικό ριάλιτι |
| 2008 | Η Σάρα & ο Μαρκ Τρελά Ερωτευμένοι | Η ίδια | Τηλεοπτικό ριάλιτι, πρόμο του *Sexy as Hell* |
| 2009 | Το σπίτι του ροκ με τον Leo Piepmatz | Η ίδια |  |
| 2010–2012 | "X-Factor" | Η ίδια | Κριτική επιτροπή |
| 2014 | Sing meinen Song - Das Tauschkonzert | Η ίδια | Τηλεοπτικό Μουσικό Πρόγραμμα του VOX.

1ος κύκλος |
| 2014 | Sing meinen Song - Das Tauschkonzert (Das Weihnachtskonzert) | Η ίδια | Τηλεοπτικό Μουσικό Πρόγραμμα του VOX.
Κύκλος 1
Χριστουγεννιάτικη συναυλία |

Βραβεύσεις
----------

* **1Live Krone**
	+ 2005 – Καλύτερη Καλλιτέχνιδα
* **Antville Music Video Awards**
	+ 2005 - Χειρότερο βίντεο ("Christmas in My Heart") - *υποψήφια*
* **BMI Pop Awards**
	+ 2005 - Βραβείο της Ποπ ("Bounce") - **ΝΙΚΗ**
* **Bravo Otto**
	+ 2001 – Γυναίκα Τραγουδίστρια – Ασημένιο
	+ 2003 – Γυναίκα Τραγουδίστρια – Χάλκινιο
	+ 2004 – Γυναίκα Τραγουδίστρια – ΧΡΥΣΟ
	+ 2005 – Γυναίκα Τραγουδίστρια – ΧΡΥΣΟ
	+ 2006 – Γυναίκα Τραγουδίστρια – ΧΡΥΣΟ
	+ 2007 – Γυναίκα Τραγουδίστρια – Χάλκινο
	+ 2008 – Γυναίκα Τραγουδίστρια – ΧΡΥΣΟ
* '*Comet*
	+ 2001 – Καλύτερος Εθνικός Νέος Καλλιτέχνης
	+ 2005 – Καλύτερη Γυναίκα Καλλιτέχνιδα
	+ 2007 – Καλύτερη Γυναίκα Καλλιτέχνιδα
	+ 2009 – Καλύτερη Γυναίκα Καλλιτέχνιδα
* **DIVA-Award**
	+ 2005 – Μουσική Καλλιτέχνιδα της Χρονιάς
* **ECHO** (*με συμπεριλαμβανόμενες τις υποψηφιότητες*)
	+ 2002 – Καλύτερος Εθνικός Νέος Καλλιτέχνης (*Green Eyed Soul*) – *υποψήφια*
	+ 2002 – Καλύτερη Εθνική Γυναίκα Καλλιτέχνιδα της Ροκ/Ποπ (*Green Eyed Soul*) – **ΝΙΚΗ**
	+ 2002 – Καλύτερο Εθνικό σινγκλ – From Sarah with Love – *υποψήφια*
	+ 2003 – Καλύτερη Εθνική Γυναίκα Καλλιτέχνιδα της Ροκ/Ποπ (*Unbelievable*) – *υποψήφια*
	+ 2004 – Καλύτερη Εθνική Γυναίκα Καλλιτέχνιδα της Ροκ/Ποπ (*Key to My Soul*) – *υποψήφια*
	+ 2006 – Καλύτερη Εθνική Γυναίκα Καλλιτέχνιδα της Ροκ/Ποπ (*Naughty But Nice*) – *υποψήφια*
	+ 2007 – Καλύτερη Εθνική Γυναίκα Καλλιτέχνιδα της Ροκ/Ποπ (*Christmas in my Heart*) – *υποψήφια*
	+ 2008 – Καλύτερη Εθνική Γυναίκα Καλλιτέχνιδα της Ροκ/Ποπ (*Soulicious*) – *υποψήφια*
	+ 2009 – Καλύτερη Εθνική Γυναίκα Καλλιτέχνιδα της Ροκ/Ποπ (*Sexy as Hell*) – *υποψήφια*
	+ 2011 – Καλύτερη Εθνική Γυναίκα Καλλιτέχνιδα της Ροκ/Ποπ (*Real Love*) – *υποψήφια*
	+ 2015 – Συνεργάτιδα της Χρονιάς (*Sing meinen Song*) – **ΝΙΚΗ**
	+ 2016 – Καλύτερη Εθνική Γυναίκα Καλλιτέχνιδα της Ροκ/Ποπ (*Muttersprache*) – *υποψήφια*
	+ 2016 – Δίσκος της Χρονιάς (*Muttersprache*) – *υποψήφια*
* **Goldene Europa**
	+ 2002 – Πιο επιτυχημένη Γερμανίδα Γυναίκα Τραγουδίστρια
* **Goldene Kamera**
	+ 2005 – Εθνική Ποπ
* **MAXIM**
	+ 2002 – Γυναίκα της Χρονιάς – Ποπ Σταρ
* **Neo Award**
	+ 2004 – Δίσκος με τις Περισσότερες Μεταφορτώσεις – Key to mMy Soul
* **Radio Regenbogen Award**
	+ 2002 – Καλύτερη Επιτυχία του 2001 – From Sarah with Love
* **Top of the Pops Award**
	+ 2001 Καλύτερη Γερμανίδα Νέα Καλλιτέχνιδα
* **World Music Award**
	+ 2004 – Γερμανίδα Καλλιτέχνιδα με τις Περισσότερες Πωλήσεις
* **World of Music Award**
	+ 2008 – Καλύτερη Εθνική Γυναίκα Καλλιτέχνιδα

Αναφορές
--------

1. ↑  Εθνική Βιβλιοθήκη της Γερμανίας: (Γερμανικά) *Gemeinsame Normdatei*. Ανακτήθηκε στις 9  Απριλίου 2014.
2. ↑  (Τσεχικά) *Česko-Slovenská filmová databáze*. 2001. 246002.
3. ↑  Εθνική Βιβλιοθήκη της Γερμανίας: (Γερμανικά) *Gemeinsame Normdatei*. Ανακτήθηκε στις 10  Δεκεμβρίου 2014.
4. ↑  Ανακτήθηκε στις 1  Ιουλίου 2022.
5. ↑  Online, FOCUS. «Von Niedersachsen nach New York». *FOCUS Online* (στα Γερμανικά). Ανακτήθηκε στις 18 Φεβρουαρίου 2019.
6. ↑  «Sarah Connor | Biografie». *www.universal-music.de* (στα Γερμανικά). Ανακτήθηκε στις 18 Φεβρουαρίου 2019.
7. ↑  Germany, Stuttgarter Nachrichten, Stuttgart. «Sarah Connor: Zum 30. Geburtstag ein TV-Comeback». *stuttgarter-nachrichten.de* (στα Γερμανικά). Ανακτήθηκε στις 18 Φεβρουαρίου 2019.
8. ↑  Welle (www.dw.com), Deutsche. «Ranking: Die 10 erfolgreichsten deutschen Sängerinnen und Sänger | DW | 27.01.2017». *DW.COM* (στα Γερμανικά). Ανακτήθηκε στις 18 Φεβρουαρίου 2019.
9. 1 2 3 4 5 6 7 8  Online, FOCUS. «Von Niedersachsen nach New York». *FOCUS Online* (στα Γερμανικά). Ανακτήθηκε στις 18 Φεβρουαρίου 2019.
10. 1 2 3  «Sarah Connor: Das nackte Leben - Leute - VANITY FAIR ONLINE». *web.archive.org*. 15 Μαΐου 2007. Αρχειοθετήθηκε από το πρωτότυπο στις 15 Μαΐου 2007. Ανακτήθηκε στις 18 Φεβρουαρίου 2019. CS1 maint: Unfit url (link)
11. ↑  WELT (2008-05-29). «Prominente: Sarah Connors Mutter bekommt Zwillinge».. Ανακτήθηκε στις 2019-02-18.
12. 1 2 3  Dammann, Uwe. «Doppeltes Heimspiel für Sarah Connor». *WESER-KURIER* (στα Γερμανικά). Ανακτήθηκε στις 18 Φεβρουαρίου 2019.
13. ↑  «Sarah Connor | Biography & History». *AllMusic* (στα Αγγλικά). Ανακτήθηκε στις 18 Φεβρουαρίου 2019.
14. 1 2 3  «DELDORADO - Ihr Stadtmagazin für Delmenhorst - Sarah Connors Weg zum Erfolg». *web.archive.org*. 17 Μαΐου 2007. Αρχειοθετήθηκε από το πρωτότυπο στις 17 Μαΐου 2007. Ανακτήθηκε στις 18 Φεβρουαρίου 2019. CS1 maint: Unfit url (link)
15. ↑  «Sarah Gray (3) - This Christmas». *Discogs* (στα Γερμανικά). Ανακτήθηκε στις 18 Φεβρουαρίου 2019.
16. ↑  Hung, Steffen. «Marc van Linden - The Last Unicorn». *austriancharts.at*. Ανακτήθηκε στις 18 Φεβρουαρίου 2019.
17. ↑  «Gängige R'n'B Grooves, zeitgemäße Hip Hop-Muster, Pop Beats à la Britney». *laut.de* (στα Γερμανικά). Ανακτήθηκε στις 18 Φεβρουαρίου 2019.
18. ↑  «Living To Love You by Sarah Connor - Music Charts». *acharts.co*. Ανακτήθηκε στις 18 Φεβρουαρίου 2019.
19. ↑  «Naughty But Nice by Sarah Connor - Music Charts». *acharts.co*. Ανακτήθηκε στις 18 Φεβρουαρίου 2019.
20. ↑  «Unterschichtenmusik für die Dorfdisco um die Ecke». *laut.de* (στα Γερμανικά). Ανακτήθηκε στις 18 Φεβρουαρίου 2019.
21. ↑  «From Zero To Hero by Sarah Connor - Music Charts». *acharts.co*. Ανακτήθηκε στις 18 Φεβρουαρίου 2019.
22. ↑  «Christmas In My Heart (album) by Sarah Connor - Music Charts». *acharts.co*. Ανακτήθηκε στις 18 Φεβρουαρίου 2019.
23. ↑  «Christmas In My Heart (song) by Sarah Connor - Music Charts». *acharts.co*. Ανακτήθηκε στις 18 Φεβρουαρίου 2019.
24. 1 2  «BVMI | Datenbank». *www.musikindustrie.de*. Ανακτήθηκε στις 18 Φεβρουαρίου 2019.
25. ↑  «The Best Side Of Life by Sarah Connor - Music Charts». *acharts.co*. Ανακτήθηκε στις 18 Φεβρουαρίου 2019.
26. ↑  «Sarah Connor | media | discography | soulicious (album)». *web.archive.org*. 7 Ιανουαρίου 2011. Αρχειοθετήθηκε από το πρωτότυπο στις 7 Ιανουαρίου 2011. Ανακτήθηκε στις 18 Φεβρουαρίου 2019. CS1 maint: Unfit url (link)
27. ↑  «Sarah Connor - Soulicious». *CDstarts.de* (στα Γερμανικά). Αρχειοθετήθηκε από το πρωτότυπο στις 27 Οκτωβρίου 2020. Ανακτήθηκε στις 18 Φεβρουαρίου 2019.
28. ↑  «The Impossible Dream by Sarah Connor - Music Charts». *acharts.co*. Ανακτήθηκε στις 18 Φεβρουαρίου 2019.
29. ↑  «Sexual Healing by Sarah Connor and Ne-Yo - Music Charts». *acharts.co*. Ανακτήθηκε στις 18 Φεβρουαρίου 2019.
30. ↑  TV: Serien & Sendungen von ProSieben. Prosieben.de. Retrieved on 2012-01-15.
31. ↑  Sarah und Marc mit neuer Liebesdoku. MSN.com (in German). May 21, 2008
32. ↑  «Enrique Iglesias and Sarah Connor – Takin Back My Love». aCharts.us. Ανακτήθηκε στις 29 Οκτωβρίου 2010.
33. 1 2 3  Sarah Connor: Jurorin bei "X Factor" – News auf. Gala.de. March 8, 2010. Retrieved on 2012-01-15.
34. ↑  Rademacher, Sarah-Nina. «Sarah, du hast den X-Factor ...». *laut.de*. Ανακτήθηκε στις 6 Νοεμβρίου 2010.
35. ↑  «Sarah Connor – *Real Love* Music Charts». *αCharts.us*. Ανακτήθηκε στις 6 Νοεμβρίου 2010.
36. ↑  «Sarah Connor – 'Cold As Ice' Music Charts». *αCharts.us*. Ανακτήθηκε στις 6 Νοεμβρίου 2010.
37. ↑  «VÖ-Vorschau». *Beatblogger.de*. Ανακτήθηκε στις 6 Νοεμβρίου 2010.
38. ↑  «Muttersprache (Deluxe Version)». Play.Google.de. 1 Φεβρουαρίου 2006. Ανακτήθηκε στις 20 Απριλίου 2015.
39. 1 2  «SARAH CONNOR: Platz #1 in den Offiziellen Deutschen Albumcharts». Presseportal. 3 Ιουνίου 2006. Ανακτήθηκε στις 5 Ιουνίου 2015.
40. 1 2  «Universal-Vertriebstagung 2015 – Briegmann: "Wachstum ohne Streaming ist nicht denkbar"». Musikmarkt.de. Αρχειοθετήθηκε από το πρωτότυπο στις 19 Οκτωβρίου 2015. Ανακτήθηκε στις 5 Οκτωβρίου 2015.
41. ↑  «Sarah Connor Und Marc Terenzi Gmeinsam Im Exklusiven Interview». *BRAVO*. Presseportal.de. 20 Αυγούστου 2002. Ανακτήθηκε στις 29 Οκτωβρίου 2010.
42. ↑  «Popstar-Liebe: Sarah Connor Ist Mutter». *Der Spiegel*. 2 Μαρτίου 2004. Ανακτήθηκε στις 29 Οκτωβρίου 2010.
43. ↑  «Sarah Connor (24) – Ein Pop-Produkt Wird Besichtigt». DK-Online.de. 5 Μαΐου 2005. Αρχειοθετήθηκε από το πρωτότυπο στις 18 Ιουλίου 2011. Ανακτήθηκε στις 29 Οκτωβρίου 2010.
44. ↑  «Herzfehler – Sarah Connor Bangt Um Tochter». *Stern*. 19 Ιουνίου 2006. Ανακτήθηκε στις 29 Οκτωβρίου 2010.
45. ↑  «Sarah Connor Ist Nach Scheidung Wieder Liiert». *Hamburger Abendblatt*. Abendblatt.de. 24 Οκτωβρίου 2010. Ανακτήθηκε στις 30 Οκτωβρίου 2010.
46. ↑  (Γερμανικά) Pop-Sängerin freut sich auf ihr 3. Baby: Sarah Connor im 4. Monat schwanger – Leute. Bild.de. February 21, 2011. Retrieved on 2012-01-15.
47. ↑

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σάρα Κόνορ** |

* Επίσημη ιστοσελίδα
* Σελίδα με την πλήρη δισκογραφία

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 85526028
* **Europeana**: agent/base/66489
* LCCN: no2004074096
* ISNI: 0000 0001 1450 5841
* GND: 135244110
* BNF: cb140714475 (data)
* BIBSYS: 8007412
* MusicBrainz: 9293fc79-e77c-4ee6-a092-61df10ca47ea
* NKC: xx0036304

 |

 |